# **ΥΠΕΥΘΥΝΗ ΔΗΛΩΣΗ ΑΙΤΗΤΗ ΚΑΙ ΣΥΓΚΑΤΑΘΕΣΗ ΑΙΤΗΤΗ**

Εγώ, ο/η υποφαινόμενος/η, δηλώνω υπεύθυνα και δεσμεύομαι ότι:

1. Έχω ενημερωθεί και έχω πλήρη επίγνωση των προνοιών και κανονισμών του

«Σχεδίου Χορηγιών για Συστήματα Αποθήκευσης Ενέργειας σε συνδυασμό με ΑΠΕ» του Υπουργείου Ενέργειας, Εμπορίου και Βιομηχανίας, στο οποίο υποβάλλεται η παρούσα αίτηση, όπως αυτές καθορίζονται στα επίσημα έγγραφα του Σχεδίου που είναι αναρτημένα στην ιστοσελίδα του Υπουργείου Ενέργειας, Εμπορίου και Βιομηχανίας.

1. Όλα τα στοιχεία που περιέχονται στην παρούσα αίτηση συμπεριλαμβανομένων των επισυναπτόμενων εγγράφων είναι πλήρη, ακριβή και αληθή και γνωρίζω ότι τυχόν ψευδής δήλωση θα συνεπάγεται την άμεση απόρριψη της αίτησης μου και στέρηση του δικαιώματος υποβολής άλλης αίτησης. Επίσης, ανάλογα με την περίπτωση, γνωρίζω ότι είναι δυνατόν να ληφθούν και πρόσθετα μέτρα εναντίον μου. Αντιλαμβάνομαι ότι ανακρίβεια στοιχείων που δηλώνονται στην αίτηση επισύρει τις προβλεπόμενες από το νόμο ή/και Οδηγό Σχεδίου ποινικές ή/και διοικητικές κυρώσεις.
2. Αποδέχομαι όπως το Υπουργείο Ενέργειας, Εμπορίου και Βιομηχανίας ή/και εκπρόσωπος του δύναται κατά την κρίση του, να πραγματοποιεί έλεγχο για επαλήθευση ή/και επιβεβαίωση των στοιχείων της παρούσας αίτησης.
3. Αποδέχομαι και εξουσιοδοτώ το Υπουργείο Ενέργειας, Εμπορίου και Βιομηχανίας όπως, για σκοπούς αξιολόγησης της παρούσας αίτησης ή/και για επαλήθευση/επιβεβαίωση στοιχείων της αίτησης:
* Συλλέγει, φυλάσσει και επεξεργάζεται σε ηλεκτρονική ή οποιαδήποτε άλλη μορφή, μεταξύ άλλων και Προσωπικά Δεδομένα - κατά την έννοια του περί Επεξεργασίας Δεδομένων Προσωπικού Χαρακτήρα (Προστασία του Ατόμου) Νόμου ως τροποποιείται ή/και αντικαθίσταται, - ή/και ευαίσθητα/εμπιστευτικά δεδομένα, τα οποία, με βάση τις πρόνοιες Σχεδίου Χορηγιών του Υπουργείου Ενέργειας, Εμπορίου και Βιομηχανίας στο οποίο υποβάλλεται η παρούσα αίτηση, απαιτούνται για την αξιολόγηση της αίτησης,
* ανακτά απαιτούμενα δεδομένα σχετικά με το άτομο ή/και την επιχείρηση μου μέσω διασύνδεσης ή/κα επικοινωνίας με άλλες Αρμόδιες Αρχές/Υπηρεσίες (όπως Τμήμα Εφόρου Εταιρειών και Επίσημου Παραλήπτη, Υπηρεσίες Κοινωνικών Ασφαλίσεων, Γενικό Λογιστήριο της Δημοκρατίας κ.α.).
1. Τα στοιχεία που τηρούνται στα μητρώα/αρχεία άλλων Αρμόδιων Αρχών / Υπηρεσιών είναι, με δική μου ευθύνη, πλήρως επικαιροποιημένα, αληθή και ορθά και, όπου απαιτείται, μπορούν να ληφθούν υπόψη για την αξιολόγηση ή/και επαλήθευση/επιβεβαίωση στοιχείων της παρούσας αίτησης.
2. Δεν υφίσταται σε βάρος μου οριστική καταδικαστική απόφαση δικαστηρίου για δόλο, απάτη ή/ και άλλο αδίκημα, που συντελέστηκε σε σχέση με οποιοδήποτε Σχέδιο Χορηγιών του Υπουργείου Ενέργειας, Εμπορίου και Βιομηχανίας ή και άλλων αρμόδιων Αρχών ή απόφαση του Υπουργείου Ενέργειας, Εμπορίου και Βιομηχανίας για τον αποκλεισμό μου για τρία χρόνια από όλα τα Σχέδια Χορηγιών του Υπουργείου/ και για λήψη περαιτέρω νομικών μέτρων.
3. Δεν έχω τύχει οποιασδήποτε χορηγίας από άλλο Σχέδιο για τις ίδιες δαπάνες.
4. Τηρούνται οι υποχρεώσεις/απαγορεύσεις ή περιορισμοί που ορίζονται στον Κανονισμό (ΕΕ) 651/2014.
5. Έχω διαβάσει, κατανοήσει και έχω πλήρη επίγνωση της Πολιτικής του Υπουργείου Ενέργειας, Εμπορίου και Βιομηχανίας για Προστασία και Επεξεργασία Προσωπικών ή/και άλλων Δεδομένων, η οποία είναι αναρτημένη στην ιστοσελίδα του Υπουργείου Ενέργειας, Εμπορίου και Βιομηχανίας, και την αποδέχομαι.
6. Συγκατατίθεμαι όπως, για σκοπούς μελετών ή ελέγχων από αρμόδιους φορείς της Κύπρου ή της Ευρωπαϊκής Ένωσης, το Υπουργείο Ενέργειας, Εμπορίου και Βιομηχανίας δύναται να κοινοποιήσει στοιχεία της αίτησης μου, περιλαμβανομένων και προσωπικών δεδομένων που περιέχονται σε αυτή όπως επωνυμία επιχείρησης, ονοματεπώνυμο εκπροσώπου, διεύθυνση και στοιχεία επικοινωνίας, κτλ.).
7. Με την υπογραφή στην παρούσα αναγνωρίζω το δικαίωμα του Γενικού Διευθυντή του Υπουργείου Ενέργειας, Εμπορίου και Βιομηχανίας να προβεί ανά πάσα στιγμή σε τροποποιήσεις / συμπληρώσεις ή αλλαγές στο Σχέδιο που τυχόν θα εγκρίνει η Συντονιστική Αρχή του Προγράμματος Πολιτικής Συνοχής «Θ.Αλ.Ε.Ι.Α. 2021 -2027»

|  |  |  |  |
| --- | --- | --- | --- |
| **Ονοματεπώνυμο/Επωνυμία**  | **Αρ. Ταυτότητας/Αρ. εγγραφής** | **Ημερομηνία υπογραφής** | **Συμφωνώ και Αποδέχομαι** |
| Αυτόματα από σύστημα | Αυτόματα από σύστημα | Αυτόματα από το σύστημα | Επιλογή συμφωνώ και αποδέχομαι |